
หลักเกณฑ์ในการคัดเลือกธนาคารขยะต้นแบบ (Best Practice) 
ระดับอำเภอ/3.3 ประสิทธิผล...

	การจัดตั้งธนาคารขยะ
ขององค์กรปกครอง
ส่วนท้องถิ่นตามแนวทางของ สถ.
	 1.1 มีโครงสร้างในการบริหารจัดการธนาคารขยะ ได้แก่ คำสั่งแต่งตั้งคณะกรรมการหรือคณะทำงานธนาคารขยะ โดยมีการแบ่งอำนาจหน้าที่ของคณะกรรมการหรือคณะทำงานธนาคารขยะที่ชัดเจน เป็นต้น
 1.2 มีกฎ/ระเบียบ/ข้อตกลงของธนาคารขยะที่เป็นความตกลงร่วมกันของสมาชิกที่ใช้ในการดำเนินการของธนาคารขยะ
 1.3 มีการเปิดรับสมัครสมาชิกธนาคารขยะต่อเนื่องเป็นประจำ
 1.4 มีการดำเนินการซื้อขายขยะรีไซเคิลอย่างต่อเนื่อง

	การจัดเก็บข้อมูลหรือทะเบียนบัญชีการซื้อขายขยะรีไซเคิล
	 2.1 มีการจัดเก็บข้อมูลหรือทะเบียนบัญชีการซื้อขายขยะ
รีไซเคิลทุกครั้งที่ดำเนินการ ประกอบด้วย
2.1.1 ทะเบียนบัญชีรายสมาชิก ได้แก่
 รายชื่อ/ที่อยู่ สมาชิกรายบุคคลหรือรายครัวเรือน
 ข้อมูลรายรับจากการขายขยะ-ข้อมูลรายจ่ายในการรับสวัสดิการของสมาชิกรายบุคคลหรือรายครัวเรือน
 ข้อมูลปริมาณขยะของสมาชิกทุกครั้งที่มี
การดำเนินการ โดยอาจแยกประเภทขยะออกเป็นประเภทต่าง ๆ อย่างชัดเจน เช่น พลาสติก กระดาษ แก้ว เป็นต้น หรืออาจทำเป็นข้อมูลภาพรวมของขยะรีไซเคิล
2.1.2 ทะเบียนการบริหารจัดการภาพรวมของธนาคารขยะ ได้แก่
 ข้อมูลจำนวนสมาชิก รายเดือนหรือทุกครั้ง
ที่มีการดำเนินการ
 ข้อมูลรายรับ-รายจ่าย รายเดือนหรือทุกครั้ง
ที่มีการดำเนินการ
 ข้อมูลปริมาณขยะในภาพรวมทุกครั้งที่มี
การดำเนินการ โดยสามารถแยกประเภทขยะออกเป็นประเภทต่าง ๆ อย่างชัดเจน เช่น พลาสติก กระดาษ แก้ว เป็นต้น

	ประสิทธิภาพในการบริหารจัดการธนาคารขยะ
	 3.1 มีการจัดทำบัญชีเงินฝากของธนาคารขยะและมีการแต่งตั้งผู้มีอำนาจในการเบิกถอนเงินจากบัญชีดังกล่าวอย่างชัดเจน
 3.2 มีการจัดสวัสดิการให้แก่สมาชิกธนาคารขยะอย่างเป็นระบบ โดยมีการจัดเก็บข้อมูลเป็นประจำ แยกประเภทข้อมูลสวัสดิการอย่างชัดเจน เช่น ค่าฌาปนกิจ ค่ารักษาพยาบาล 
ค่าคลอดบุตร ทุนการศึกษา ค่าปันผลหุ้น ฯลฯ เป็นต้น

	 3.3 ประสิทธิผลการดำเนินงาน : จำนวนปริมาณขยะที่เข้า
สู่ระบบกำจัดในพื้นที่ตั้งของธนาคารขยะมีจำนวนลดลง
 3.4 มีหน่วยงานหรือกลุ่มภายนอก ให้ความสนใจเข้ามาศึกษา
ดูงานหรือมีการขยายผลโดยการถ่ายทอดองค์ความรู้ให้กับหน่วยงานหรือกลุ่มภายนอกอื่นๆ
 3.5 มีการขับเคลื่อนกิจกรรมธนาคารขยะร่วมกับหน่วยงานหรือกลุ่มภาคีเครือข่ายในพื้นที่ เช่น ผู้ใหญ่บ้าน อสม. เป็นต้น


หมายเหตุ ทั้งนี้อำเภอสามารถคัดเลือกธนาคารขยะต้นแบบระดับอำเภอได้ตามความเหมาะสมในบริบทของพื้นที่
